Source: http://primarph.ro/sport?page=4
Timestamp: 2019-02-18 06:46:30+00:00

Document:
Ploiesti: Operatie de menisc pentru Nicoleta Tudor
În cursul zilei de ieri, interul stânga al echipei de handbal feminin a CSM Ploieşti, Nicoleta Tudor, a fost supusă unei operaţii la meniscul genunchiului drept, intervenţie pe care sportiva a tot amânat-o în ultimele luni, din dorinţa de a ajuta echipa.
Acum, profitându-se de pauza competiţională de o lună, Liga Naţională fiind întreruptă până pe 26 martie, „Nico” a fost programată şi operată, ieri, de medicii din cadrul Spitalului Monza din Bucureşti, iar în circa trei săptămâni va putea să revină la antrenamentele echipei, scrie pagina oficiala a gruparii ploiestene.
Ploiesti: CSM, norma de 33 de goluri
Echipa de handbal masculin CSM Ploieşti s-au impus, aseară, în faţa ultimei clasate din Liga Naţională, CSU Danubius Galaţi, cu scorul de 33-23. Astfel, ploiestenii si-au facut din nou norma cu echipa din Galati pe care au învins-o pentru a treia oară consecutiv (de două ori în campionat şi o dată în Cupa României) înscriind fix 33 de goluri. A fost 33-27 în tur, la Galaţi, apoi 33-31, în decembrie, în meciul din competiţia KO jucat în Sala „Olimpia” şi, acum, 33-23, după cea mai concludentă evoluţie a băieţilor noştri, care au jucat şi pentru public, reuşind câteva goluri spectaculoase.
A fost, una peste alta, un bun antrenament în faţa celei mai slabe echipe din Liga Naţională, venit la timp înaintea a două meciuri importante în perspectiva play-out-ului: la Călăraşi şi, acasă, cu Energia Târgu Jiu.
CSM Ploieşti - CSU Danubius Galaţi 33-23 (18-13) Sala: „Olimpia”. Spectatori: 400. CSM Ploieşti: Antonaru - Tărîţă (5 goluri), Dediu (3), Zamfir, Capotă (10), Al. Farcaş (4, 1 din „7 metri”), Stăncioiu (3). Au mai jucat: D. Rotaru - Turcu (1 gol), Botezatu (3), Hodorogea (2, 1 din „7 metri”), Hoinaru (1), Mihoci, Năstase (1, 1 din „7 metri”). Director tehnic: Ion Nicolae. Antrenor principal: Dragoş Dobrescu.
CSU Danubius: Fuică - Niţu (8 goluri, 4 din „7 metri”), Grigore (1), Dospinescu (3), Mîrşiu (1), I. Ştefan, Udriştoiu (1). Au mai evoluat: Drenceanu - Frangulea (4 goluri), Şahîn (1), Burlacu (3), Poteră, Prună (1). Antrenor: Florin Andronic.
Arbitri: Adrian Nacu şi Adrian Rucoi (ambii din Mureş).
Observator FRH: Doru Stamatoiu (Vâlcea).
Aruncări „7 metri”: 3/0ratate - 6/2 ratate (Niţu - 2).
Eliminări „2 minute”: 6 (Capotă, Dediu - 2, Al. Farcaş, Botezatu, Zamfir) - 1 (Şahîn).
Brazi: Micii handbalisti, invitati de Steaua Bucuresti
La invitatia CSA Steaua Bucuresti, altfel una mai mult decat onoranta, echipa de handbal juniori IV a clubului patronat de administratia publica locala Brazi a participat, in week-endul trecut, la un turneu amical si cu iz de prezentare a sportului juvenil cu mingea mica pe semicerc, jocurile fiind gazduite de Sala Regimentului de Garda si Protocol “Mihai Viteazul” apartinand celui mai galonat club sportiv din Romania.
Organizatorii au decis ca pe parcursul a trei ore de disputa pe parchet, micutii handbalisti de la Steaua si CS Brazi sa joace efectiv la “foc continuu”, cu schimbari fara limita, tocmai pentru a da posibilitate tuturor jucatorilor sa se exprime pe parchet, atentie, amfitrionii avand la dispozitie un lot de peste 50 de viitori aspiranti la gloria unor Gruia, Gatu sau Birtalan, in vreme ce vizitatorii doar 15. Surprinzator, pentru cine n-a fost totusi la fata locului, legea pe teren au facut-o prahovenii, chiar la diferente considerabile de scor, ecartul valoric fiind clar de partea micutilor handbalisti pregatiti de prof. Cristian Dumitru si Florina Zlat.
Trebuie spus ca interesul gazdelor “ros-albastre” pentru aceasta actiune, una si de imagine, a fost deosebit, cata vreme toate jocurile au fost arbitrate de insusi omul nr. 1 al handbalului stelist prezent, Viorel Mazilu, acesta detinand pozitia de manager general al loturilor de seniori, juniori si copii ai clubului militar. In alta ordine de idei, la finele acestei saptamani va debuta si campionatul national rezervat acestei categorii de varsta (copii nascuti 2003/2004 si mai mici), faza judeteana fiind gazduita de CSO Mizil, pe 27 februarie, cu urmatoarele echipe inscrise in competitie: ACS Olimpic Mizil, CSO Mizil, CSS 2 Ploiesti (Grupa A) si CS Brazi, CSM Ploiesti si CNM Breaza (Grupa B).
Ploiesti: Turneul semifinal de baschet incepe in Sala Olimpia
Federația Română de Baschet a stabilit, ieri, prin tragere la sorți, programul fazei semifinale a Ligii I, sezonul 2015/2016. Calificată de pe poziția secundă a grupei a 2-a preliminare, CSM Ploiești va debuta pe teren propriu, la finalul săptămânii viitoare, împotriva formației CS Cuza Sport Brăila.
Ploieștenii au, în actuala ediție, un bilanț de 11 victorii și 3 înfrângeri, în vreme ce prima lor adversară a încheiat grupa de calificare cu un record de 5 victorii și 9 înfrângeri, la mare distanță în spatele Politehnicii Iași, calificându-se de pe locul 5 al Grupei 1 datorită faptului că pe locurile 2-4 s-au clasat echipe satelit al prim-divizionarelor BCM „U” Piteşti, Steaua şi Dinamo Bucureşti.
Faza semifinală se va desfășura după sistem campionat, tur-retur, fiecare cu fiecare, primele patru clasate urmând să obțină calificarea la turneul de promovare, din luna mai. Iată programul echipei noastre în „semifinalele” Ligii I:
Etapa 1: CSM Ploiești – CS Cuza Sport Brăila (21 februarie)
Etapa 2: Știința București – CSM Ploiești (28 februarie)
Etapa 3: CSM Ploiești – Timba Timișoara (6 martie)
Etapa 4: Olimpic Baia Mare – CSM Ploiești (13 martie)
Etapa 5: Politehnica Iași – CSM Ploiești (20 martie)
Etapa 6: CS Cuza Sport Brăila – CSM Ploiești (3 aprilie)
Etapa 7: CSM Ploiești – Știința București (10 aprilie)
Etapa 8: Timba Timișoara – CSM Ploiești (17 aprilie)
Etapa 9: CSM Ploiești – Olimpic Baia Mare (24 aprilie)
Etapa 10: CSM Ploiești – Politehnica Iași (15 mai).
Ploiesti: Fetele de la minivolei, in faza semifinala
Grupele de minivolei ale CSM Ploieşti au disputat, în weekend, cel de-al treilea turneu din cadrul Campionatului Naţional, echipa de fete, pregătită de Robert Tvardochlib, reuşind, chiar, să-şi asigure calificarea pentru faza semifinală. Componente ale Seriei C, în care se regăsesc doar trei formaţii, elevele lui Robert Tvardochlib şi-au încheiat, în weekend, participarea în prima fază a campionatului, o dată cu cel de-al treilea turneu, organizat chiar de clubul ploiestean, în Sala „Leonard Doroftei”.
CSM Ploieşti a făcut rezultatele scontate, pierzând cu 3-0 meciul cu favorita CS Axiopolis Cernavodă şi impunându-se, în ultima partidă, cu 3-1, în faţa echipei CSŞ Tulcea, bilanţ în urma căruia ocupă locul al II-lea în Seria C şi merge în faza semifinală, pentru care se califică 32 de echipe.
Lotul formaţiei noastre este următorul: Alina Burlacu, Cătălina Cheptene, Analisa Dămoc, Monica Dumitrescu, Alexandra Ene, Alexia Ivan, Daria Moagher, Sara Tănase, Maria Nedelcu, Teodora Iancu, Ana Maria Chiru, Diana Tene şi Andreea Florea.
Ploiesti: Baschetbalistii de la CSM, la un pas de semifinale in Liga I
Echipa de baschet masculin a CSM Ploieşti a făcut, duminica seara, un pas uriaş pentru accederea la faza semifinală a Ligii I. În Sala „CFR Rapid”, din Capitală, jucătorii pregătiţi de Ionuţ Ivan au învins, cu 87-68, pe Rapid Bucureşti şi pot trata acum în linişte duelul cu Gaz Metan 2 Mediaş, ultimul al sezonului regulat, de la finalul acestei săptămâni.
Rapid Bucureşti - CSM Ploieşti 68-87 (38-40)
Scorul pe sferturi: 19-21, 19-19, 12-28, 18-19
CSM Ploieşti: Movileanu (16 puncte), Dumitrescu (18), Biasutti (4), Ene (20), Dogaru (14), Neagoe (12), Ianuli (2, 5gp), Crăciun (1), Scărlătescu, Bărbuceanu, Dumitru, Topologeanu. Antrenor: Ionuţ Ivan.
Ploiesti: Victorie pentru CSM contra unei echipe care lupta pentru titlu
Sala Sporturilor „Olimpia” din Ploiesti a gazduit o partida amicala de handbal masculin intre CSM din localitate si CSM Bucuresti. In fata a 50 de spectator, ploiestenii s-au impus cu scorul de 32-30 (17-19).
Altfel, staff-ul echipei a decis să renunţe la participarea la turneul organizat de HCM Sighişoara, în această săptămână, de joi până sâmbătă. S-a luat această hotărâre atât din cauza condiţiilor meteo din ţară, cât şi a problemelor de efectiv cu care se confruntă echipa în acest moment, abordarea unui turneu cu trei meciuri în trei zile cu doar 13 jucători fiind destul de dificilă şi riscantă, prin prisma posibilelor probleme medicale ce ar putea apărea.
CSM Ploieşti: Antonaru – Tărîţă (9 goluri, 4 din „7 metri”), Botezatu (1), Capotă (3), Zamfir (1), Dediu (3), Al. Farcaş (7, 2 din „7 metri”). Au mai jucat: Szopka – Stăncioiu (5 goluri), Hoinaru (3). Director tehnic: Ion Nicolae. Antrenor principal: Dragoş Dobrescu.
CSM Bucureşti: Iancu – Kostadinovic, Humet (12 goluri), Marijanac (6, 2 din „7 metri”), Stamate (2), Milosevic, Negru (5). Au mai evoluat: Rotaru, Pătru (3 goluri), Sîncelean (2), Ungureanu, Constantinescu. Antrenor: Zvonko Shundovski.
Arbitri: Marina Agliceriu şi Claudiu Ghesoiu.
Aruncări „7 metri”: 8/2 ratate (Al. Farcaş, Tărîţă) - 7/5 ratate (Negru - 3, Marijanac, Constantinescu).
Eliminări „2 minute”: 3 (Al. Farcaş - 2, Tărîţă) - 5 (Stamate, Kostadinovic, Humet, Rotaru, Negru).

References: CSM 
 CSM 

CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 

CSM 
 CSM 
 CSM 

CSM 
 CSM 
 CSM 
 CSM 

CSM 

CSM